laion/Wikipedia-Exotic huggingface dataset:
לזר הסרבי

לזר הסרבי (בסרבית: Лазар; ברוסית:  Лазарь Серб), הידוע גם בשם לזר מכילנדריו (Hilandarian), היה נזיר אורתודוקסי סרבי שתכנן ובנה בקרמלין במוסקבה את השעון המכני הציבורי הראשון הידוע ברוסיה בשנת 1404. לזר נולד בפריזרן שבאימפריה הסרבית, ויש להניח שעזב את סרביה לאחר קרב קוסובו בשנת 1389. הוא הגיע לרוסיה ממנזר כילנדריו שבהר אתוס שאותו הוא עזב עקב הכיבושים העות'מאניים בבלקן. על פי ספרים רוסים ישנים כשהגיע לזר לרוסיה, הוא בנה שעון ליד שטחו של קתדרלת הבשורה לבקשתו וסילי הראשון, נסיך מוסקבה (1425-1389). זה היה השעון הראשון אי פעם עם מנוע קפיץ (מכני), ושעון מקיש (striking clock) ברוסיה, וגם השעון הציבורי הראשון של המדינה. מספרי השעון נכתבו בשפת כנסיות סלאביות. השעון היה בין העשרה השעונים המתקדמים הראשונים באירופה, ונחשב נס טכני בזמנו. שעונים במגדלים עירוניים, או אותות שעה עירוניים, היו קיימים קודם לכן באיטליה, למרות שלא ידוע איך הם הצביעו על השעות. על פי ספרים שנים, בשנת 1344 היה שימוש בטכנולוגיה חדשה לגמרי - שעון במגדל בארמון פדואה שבאיטליה שצלצל באופן אוטומטי כל שעה (24 שעות). השעון היה במשך זמן רב היחיד במוסקבה וברוסיה, ועבד במשך 217 שנים ללא כשל. אבל מגדל השעון לא שרד. כרוניקה של המאה ה -16, אומרת כי ללזר שולם 150 רובל לעבודתו. Tsonev 1976, Mŭdrostta na starite charkove, p. 24: монах Лазар [86, стр. 416]. Неговото идване в Русия от манастирите на Атон подсказва, че бившите земи на Византийската империя и след падането на Балканите под турска власт продъл- Фиг. 2. 1. Часовников механизъм с ...
לווייתן מקור הקטור

לווייתן מקור הקטור (שם מדעי: Mesoplodon hectori) הוא מין ממשפחת לווייתני המקור שבתת-סדרת לווייתני שיניים. הוא מצוי בימים של חצי הכדור הדרומי וקרוי ע"ש המגלה ג'יימס הקטור (1834 – 1907). בעבר נחשב לתת-מין של לווייתן מקור פרין. הוא כמעט ולא נצפה בטבע. זהו לווייתן גדול עם גוף מוארך באורך של 4.2 מ' ומשקלו עד 1 טון. צבעו אפרפר-חום כהה עם בן בהירה יותר משאר הגוף. החלק הקדמי של הראש והלסתות לבנים והגוף מכוסה צלקות אצל זכרים, מיריביהם ומכרישים תוקפניים. הלסת התחתונה משתפעת למעלה לעבר העיניים ולהם 2 שיניים קטנות, שטוחות ומשולשות שאינם קיימים אצל הנקבות. סנפיר הגב שלהם קטן ומעוגל בקצה, אך הזנב פונה למטה כמו אצל דולפינים ובניגוד ללווייתני מזיפות. הם חיים בטבע באוקיינוסים הדרומים בעיקר, מניו זילנד עד איי פוקלנד וצפונה עד דרום אפריקה ודרום אמריקה. הם חיים בעומק הים בחבורות קטנות וניזונים מיצורי ים כמו דגים ודיונונים. אויבם היחיד בטבע הוא האורקה, אך הם עלולים גם לעלות בעות על חופים ולהיתקע וכן ניצודו בעבר על ידי ציידי לווייתנים. כיום הציד אסור והם מינים מוגנים. מדיה וקבצים בנושא לווייתן מקור הקטור בוויקישיתוף לווייתן מקור הקטור, באתר ITIS (באנגלית) לווייתן מקור הקטור, באתר NCBI (באנגלית) לווייתן מקור הקטור, באתר Animal Diversity Web (באנגלית) לווייתן מקור הקטור, באתר GBIF (באנגלית) לווייתן מקור הקטור באתר הרשימה האדומה של IUCN
לווייתן מקור ליארד

לווייתן מקור ליארד (שם מדעי: Mesoplodon layardii) הוא מין ממשפחת לווייתני המקור והוא אחד מהמינים הגדולים ביותר בסוגו. הוא קרוי ע"ש המגלה אדגר ליארד (1824 – 1900) ששלח דגימות שלו לזואולוג ג'ון גריי שתיאור אותו כמין חדש ב-1865. לווייתן זה גוף מוארך וטיפוסי לסוג, אך מבנה הלסתות מוזר ביותר. הלסת התחתונה בעלת זוג שיניים שאורכם 30 ס"מ והם מתפתלות כלפי מעלה כמו קרני צבי ולמעלה מהראש. שיניים אלה נמצאות רק אצל הזכרים הבוגים ולנקבות השיניים קטנות הרבה יותר ומשמשות רק לאכילה. האורך שלהם מגיע ל-5.9-6.2 מ' ומשקלם 1,000-1,300 ק"ג, כשהנקבות גדולות יותר. הצאצאים הצעירים מגיעים לאורך 2.8 מ' בלידה. הצבע שחור עם כתמים לבנים לאורך הגוף והחלק הקדמי של הראש והלסתות לבנים. על גופם ישנם הרבה צלקות מנשיכות כרישים ומלחמה בין יריבים, אך השיניים המוזרות לא משמשות אותם ללחימה. לא ברור למה הם משמשים. הלווייתן נפוץ באוקיינוסים הדרומיים ומגיע אף לרכס האנטארקטי. הוא חי בימים הפתוחים והתגלה כבר בחופי ניו זילנד, אוסטרליה, דרום אפריקה, איי פוקלנד, ארגנטינה, ארץ האש, דרום צ'ילה, אורוגוואי, איי הרד, איי קרגלן וחופי ברזיל. ייתכן שהם גם נצפו באיי ג'ורג'יה הדרומית ובאיי דרום אורקני אך לא ודאי. מצב שימורם לא ברור אך הם לא נפוצים ביותר והם עלולים להיפגע מציידים בלתי חוקיים. הם חיים בחבורות קטנות וניזונים מדגים ודיונונים, שחלקם מגיעים למשקל 100 ק"ג. אויבם היחיד בטבע הוא האורקה. מדיה וקבצים בנושא לווייתן מקור ליארד בוויקישיתוף לווייתן מקור ליארד, באתר ITIS (באנגלית) לווייתן מקור ליארד, באתר NCBI (באנגלית) לווייתן מקור ליארד, באתר Animal Diversity Web (באנגלית) לווייתן מקור ליארד, בבסיס הנתונים ARKive (באנגלית) לווייתן מקור ליארד, באתר GBIF (באנגלית) לווייתן מקור ליארד באתר הרשימה האדומה של IUCN
לווייתן מקור ישר-מקור

לווייתן מקור ישר-מקור (שם מדעי: Mesoplodon mirus) הוא מין בינוני בגודלו ממשפחת לווייתני המקור שבתת-סדרת לווייתני שיניים הנפוץ באוקיינוס האטלנטי וההודי, אך לא באזורים הטרופיים. אורכו 5.3 מטרים ומשקלו 1,400 קילוגרם אצל הנקבות ו-1,010 קילוגרם אצל הזכרים. הצעירים נולדים באורך 2.2 מטרים בלידה. צבעם אפור עד אפור חום ואזור הגב בעל כתם גדול לבן. כמו כן השפתיים לבנות וסביב העין גם יש אזור לבן. הגוף של הזכרים כמו רוב בני הסוג, מכוסה צלקות הנוצרות מנשיכות כרישים. מין זה קיבל את שמו עקב הלסתות דמויי המקור הישרות והקצרות יחסית והמצח תפוח וגדול בהרבה מהמקובל בסוג זה. סנפיר הגב קטן ומקומט מעט וסנפירי הגפיים קטנים. המין חי בחבורות קטנות בטבע ויכול לצלול עד 20 דקות לעומקים שם הוא צד בעיקר דיונונים. הם נצפו באזור הצפוני מנובה סקוטיה עד אירלנד ודרומה עד פלורידה, איי בהאמה והאיים הקנריים. כמו כן הם נצפו בחצי הכדור הדרומי בין השאר בניו זילנד, אוסטרליה ודרום אפריקה. הם כלל לא מופיעים בימים הטרופיים וגם לא באוקיינוס השקט. למעשה זהו אחד מהלווייתנים הנדירים שהכי פחות נמצאו בטבע. מדיה וקבצים בנושא לווייתן מקור ישר-מקור בוויקישיתוף לווייתן מקור ישר-מקור, באתר ITIS (באנגלית) לווייתן מקור ישר-מקור, באתר NCBI (באנגלית) לווייתן מקור ישר-מקור, באתר Animal Diversity Web (באנגלית) לווייתן מקור ישר-מקור, בבסיס הנתונים ARKive (באנגלית) לווייתן מקור ישר-מקור, באתר GBIF (באנגלית) לווייתן מקור ישר-מקור באתר הרשימה האדומה של IUCN
לווייתן מקור פרין

לווייתן מקור פרין (שם מדעי: Mesoplodon perrini) הוא מין ממשפחת לווייתני המקור שבתת-סדרת לווייתני שיניים. לווייתן זה נחשב בעבר לתת-מין של לווייתן מקור הקטור אך תואר כמין נפרד רק ב-2002. הוא קרוי על שם החוקר ויליאם פרין. מין זה הוא בעל ראש קטן, לסתות מעט ישרות וגוף מוארך עם זנב קטן. הם לא בולטים מאוד ואפשר להתבלבל בקלות בינם למיני לווייתני מקור אחרים. הלסת ישרה ובינונית אבל השיניים בולטות ביותר. גם המצח גדול יחסית. סנפיר הגב גדול יחסית למינים דומים. אורכם שנמדד היה 3.9–4.4 מ' אצל הנקבות ו-2.1–2.45 מ' אצל הזכרים. הצבע אפור ולעיתים הבטן לבנה מלמטה. הם חיים רק בחופים המערבים של ארצות הברית מול קליפורניה, בין הערים סן דייגו למונטריי וכנראה גם עד באחה קליפורניה בדרום ואלסקה בצפון ואולי גם במקומות אחרים בצפון האוקיינוס השקט, אך נמצאים הרחק מהחוף ובדרך כלל צוללים לעומק יותר מ-1,000 מ'. לא ידוע מה גבולות תחומי מחייתו מעבר לחופים אלה, אם כי ייתכן שהוא מגיע עד לקו המשווה. מעט מאוד ידוע על חייהם של הלווייתנים ממין זה, אך נראה שהם חיים בחבורות קטנות והזכרים נלחמים ביניהם וגורמים אחד לשני פצעים וצלקות גדולים לבנים על הגוף, באמצעות השיניים. צלקות נוספות נגרמות על ידי נשיכות של המין כריש סיגר התוקפני שאינו פוצע אותם קשה מדי. הם עצמם צוללים לעומק וצדים דיונוני אוקיינוס ודגים. לעיתים האמהות והצעירים לא מצליחים למצוא מספיק מזון ומתים ברעב. ייתכן שזה קשור גם במחלה כלשהי. מדיה וקבצים בנושא לווייתן מקור פרין בוויקישיתוף לווייתן מקור פרין, באתר ITIS (באנגלית) לווייתן מקור פרין, באתר NCBI (באנגלית) לווייתן מקור פרין, באתר Animal Diversity Web (באנגלית) לווייתן מקור פרין, באתר GBIF (באנגלית) לווייתן מקור פרין באתר הרשימה האדומה של IUCN
לווייתן מקור ננסי

לווייתן מקור ננסי או לווייתן מקור פרואני (שם מדעי: Mesoplodon peruvianus) הוא מין ממשפחת לווייתני המקור שבתת-סדרת לווייתני שיניים. זהו המין הקטן ביותר במשפחה והוא מגיע לאורך של 3.72-4 מטר בממוצע. הצעירים נולדים באורך 1.6 מטר. ללוייתן קטן זה גוף מקושת ולא אופייני לבני הסוג. הוא בעל לסתות ישרות וקצרות ומצח רחב וכן שניים בולטות מצידי הלסת התחתונה, אצל הזכרים. הצפע אפור כהה והבטן בהירה וכן הלסת והגרון לבנים. הם חיים באוקיינוס השקט המערבי לחופי אמריקה הדרומית והצפונית בין באחה קליפורניה לפרו ונצפה גם בצ'ילה ובמפרץ מונטריי. נטען שהוא נצפה גם בניו זילנד, הרחק מאוד ממקום תצפיותיו האחרות. לא ידוע עליהם הרבה אך ייתכן שהם חיים בחבורות קטנות וצדים דגים ודיונונים בעומק. ייתכן שהדיג של חופי פרו פוגע בהם, אך אין מספיק נתונים עליהם. מדיה וקבצים בנושא לווייתן מקור ננסי בוויקישיתוף לווייתן מקור ננסי, באתר ITIS (באנגלית) לווייתן מקור ננסי, באתר NCBI (באנגלית) לווייתן מקור ננסי, באתר Animal Diversity Web (באנגלית) לווייתן מקור ננסי, בבסיס הנתונים ARKive (באנגלית) לווייתן מקור ננסי, באתר GBIF (באנגלית) לווייתן מקור ננסי באתר הרשימה האדומה של IUCN
לווייתן מקור סטג'נגר

לווייתן מקור סטג'נגר (שם מדעי: Mesoplodon stejnegeri) הוא מין ממשפחת לווייתני המקור שבתת-סדרת לווייתני שיניים. הוא קרוי ע"ש החוקר לאונרד סטג'נגר (1851–1943). מין זה נפוץ בצפון האוקיינוס השקט, בעיקר בים ברינג. זהו לווייתן בעל גוף מוארך וקצה צר. הלסתות באורך בינוני והלסת התחתונה בעלת שיפוע מיוחד שהקצה עולה מעל המצח והעיניים הקטנים ובקצה שלה זוג שיניים גדולות ומעוקלות מעט. אורכו הממוצע 5.25 מ' בזכרים ו-5.5 מ' בנקבות. אורכם בלידה 2.1–2.3 מ'. צבעם אפור בעיקרו וכמו רוב המינים בעל צלקות מנשיכות כרישים. הם חיים בטבע באזור ים ברינג ומדרימים עד מיאגי שביפן ולדרום קליפורניה. הם עשויים גם לנדוד דרומה בחורף, אך לא נצפו מספיק כדי לקבוע זאת. הם צדים דיונונים ודגים במעמקים וחיים בלהקות קטנות עד ל-15 פרטים בחבורה. הזכרים בקבוצות לוחמניים וגורמים לצלקות ופציעות אחד לשני, אך הם מתרפאים מהר. לא ידוע מה מצב שימורם. מדי פעם הם נתקעים ברשתות דיג באזור יפן. הם גם עלולים להיפגע מהדיג המופרז ולגווע ברעב. מדיה וקבצים בנושא לווייתן מקור סטג'נגר בוויקישיתוף לווייתן מקור סטג'נגר, באתר ITIS (באנגלית) לווייתן מקור סטג'נגר, באתר NCBI (באנגלית) לווייתן מקור סטג'נגר, באתר Animal Diversity Web (באנגלית) לווייתן מקור סטג'נגר, בבסיס הנתונים ARKive (באנגלית) לווייתן מקור סטג'נגר, באתר GBIF (באנגלית) לווייתן מקור סטג'נגר באתר הרשימה האדומה של IUCN
לווייתן מקור שיני-מעדר

לווייתן מקור שיני-מעדר (שם מדעי: Mesoplodon traversii) הוא מין ממשפחת לווייתני המקור שבתת-סדרת לווייתני שיניים. הוא התגלה בטבע על ידי ג'יימס הקטור בשנת 1873 ותואר כתת-מין של לווייתן מקור ליארד, אך בהמשך סווג כמין עצמאי. מין זה מעולם לא נצפה בטבע והוא התגלה על ידי מספר קטן של גולגולות, באי רובינזון קרוזו, ובניו זילנד ובאיים הקרובים. זהו לווייתן מוארך ובעל לסתות ארוכות יחסית לקרוביו, בייחוד הלסת הקדמית. השיניים גדולות מאוד ובולטות אך הלסת ישרה יחסית. הם בולטות גם כשהפה סגור אך גם המצח מאוד גדול והמבנה מאוד מזכיר את מבנה הלסת של לווייתן מקור שיני-עלים. סנפיר הגב גדול ובולט והגוף בשחור ותחתית ומרכז הגוף לבן עם סנפירים שחורים. אורכם הממוצע 5-5.5 מטר. הנקבות גדולות מהזכרים. כתם כהה משתרע על העין כשהלחיים לבנות והלסתות שחורות. מין זה מעולם לא נצפה בטבע, אך נראה שהוא חי כמו רוב בני הסוג, בקבוצות קטנות וצולל לתפוס דיונונים ודגים בעומק ומתבגרים במהירות. מדיה וקבצים בנושא לווייתן מקור שיני-מעדר בוויקישיתוף לווייתן מקור שיני-מעדר, באתר ITIS (באנגלית) לווייתן מקור שיני-מעדר, באתר NCBI (באנגלית) לווייתן מקור שיני-מעדר, באתר Animal Diversity Web (באנגלית) לווייתן מקור שיני-מעדר, בבסיס הנתונים ARKive (באנגלית) לווייתן מקור שיני-מעדר, באתר GBIF (באנגלית) לווייתן מקור שיני-מעדר באתר הרשימה האדומה של IUCN
לווייתן מקור דרניאגלה

לווייתן מקור דרניאגלה (שם מדעי: Mesoplodon hotaula) הוא מין ממשפחת לווייתני המקור שבתת-סדרת לווייתני שיניים. על מין זה לא ידוע כמעט דבר והוא מעולם לא נצפה בטבע. המין תואר בשנת 1963 על ידי החוקר פאולוס דרניאגלה ומכאן שמו. בזמנו הוא נחשב לתת-מין של לווייתן מקור הקטור וללווייתן מקור צפון-אטלנטי, אך בשנים האחרונות נחשב למין עצמאי, עקב הסתמכות על בדיקות דנ"א וסידור השיניים שלו. הלווייתן ידוע רק מפרטים מתים שנלקחו בעיקר מהאיים המלדיביים, איי סיישל, חופי סרי לנקה, איי גילברט, ארכיפלג קיריבטי, אטול פאלמירה ואיי ליין. ככל הנראה הוא חי באזור הטרופי האינדו-פסיפי של האוקיינוס ההודי והאוקיינוס השקט. לא ידוע דבר על חייהם, מצב שימורם והרגליהם אבל מניחים שהם לא שונים מרוב מיני הסוג, חיים בחבורות קטנות בעומק וצדים דגים ודיונונים שם. כתבה על לווייתן מקור דרניאגלה לווייתן מקור דרניאגלה, באתר ITIS (באנגלית) לווייתן מקור דרניאגלה, באתר NCBI (באנגלית) לווייתן מקור דרניאגלה, באתר GBIF (באנגלית) לווייתן מקור דרניאגלה באתר הרשימה האדומה של IUCN
בקבוקף דרומי

בקבוקף דרומי (שם מדעי: Hyperoodon planifrons) הוא מין של לווייתן שיניים גדול החי בימי הקוטב הדרומי ואנטארקטיקה. זהו יצור ימי המזכיר דולפינן ענקי, אך שייך למשפחת לווייתני המקור. הוא נצפה רק לעיתים נדירות אך כנראה שמצב שימורו הוא "ללא חשש". זהו לווייתן עגלגל שקטן מקרובו לסוג ומגיע לאורך 7.5 מ'. הוא בעל לסת גדולה וארוכה דמוית מקור המזכירה מראה של דולפינן ובעל מצח קטן יחסית. הסנפירים קטנים ומעוגלים והלווייתן בצבע אפור כהה כשהבטן בהירה יחסית. המקור צבוע בלבן אצל הזכרים ואפור אצל הנקבות. יש לו מעט מאוד שיניים אבל הם בולטות גם כשהפה סגור. לווייתנים אלה חיים בחבורות קטנות במימי הקוטב הדרומי ובחורף נודדים צפונה. בצפון הוא מגיע לניו זילנד ואוסטרליה, דרום אפריקה וחופ דרום אמריקה עד ברזיל, אך אינם חיים בדרך כלל בימים טרופיים. הוא חי במצולות וצד דגים ודיונונים בעומק. לווייתן זה נצפה לעיתים נדירות, אבל מעריכים שהאוכלוסייה העולמית במצב טוב ואינה בסכנת הכחדה. מדיה וקבצים בנושא בקבוקף דרומי בוויקישיתוף בקבוקף דרומי, באתר ITIS (באנגלית) בקבוקף דרומי, באתר NCBI (באנגלית) בקבוקף דרומי, באתר Animal Diversity Web (באנגלית) בקבוקף דרומי, באתר GBIF (באנגלית) בקבוקף דרומי באתר הרשימה האדומה של IUCN
בקבוקף צפוני

בקבוקף צפוני (שם מדעי: Hyperoodon ampullatus) הוא מין של לווייתן שיניים גדול החי בצפון האוקיינוס האטלנטי ושייך למשפחת לווייתני המקור המוזרים. הוא מזכיר במראהו דולפינן ענקי. זהו יצור בעל גוף עגלגל שאורכו הממוצע 9.8 מ' וייתכן שיכול להגיע גם ל-11 מ'. צבעו לבן אצל הזכרים ואפור אצל הנקבות עם בטן בהירה אצל שניהם וסנפיר הגב קטן יחסית ונמצא בקצה הגוף. כמו שמשתמע משמו הבקבוקף בעל אף גדול דמוי בקבוק ויש להם לסתות בינוניות עם מעט שיניים הבולטות מבחוץ. לווייתן זה הוא חברותי מאוד וחי גם במים רדודים בימים הצפוניים. לעומת מינים אחרים במשפחה, לווייתנים אלה דווקא שובבים וסקרנים כלפי בני אדם. עם זאת, בעבר דבר זה הקל על הריגתם בידי ציידי לווייתנים. הציד נפסק מאז, וכיום הבקבוקף הוא מין מוגן ולאט לאט מתאושש. כמו מרבית הזיפיוסיים הם חיים במצולות וצדים שם דיונונים ודגים. הם נפוצים בעיקר בצפון האוקיינוס האטלנטי בימים קרים כמו מצר דייוויס, ים לברדור, ים גרינלנד וים ברנץ. הם יכולים להדרים עד לדרום בריטניה. בקבוקפים רבים מתאספים בחורף בקניון האטלנטי "גאללי" שליד נובה סקוטיה. מדיה וקבצים בנושא בקבוקף צפוני בוויקישיתוף בקבוקף צפוני, באתר ITIS (באנגלית) בקבוקף צפוני, באתר NCBI (באנגלית) בקבוקף צפוני, באתר Animal Diversity Web (באנגלית) בקבוקף צפוני, באתר GBIF (באנגלית) בקבוקף צפוני באתר הרשימה האדומה של IUCN
לווייתן מקור ענק ביירד

לווייתן מקור ענק ביירד (שם מדעי: Berardius bairdii) הוא מין של לווייתן מקור גדול החי בעיקר בצפון האוקיינוס השקט והוא המין הגדול ביותר במשפחתו, אפילו יותר מקרוב משפחתו לווייתן מקור ענק ארנוקס. לווייתן זה קרוי ע"ש החוקר ספנסר ביירד (1823 – 1887). לווייתני ענק אלה מגיעים לאורך 12-13 מ' בממוצע ושוקלים עד 14 טון - גדולים יותר מאשר אורקה. הם בעלי לסת תחתונה ארוכה מהעליונה ועם שיניים תחתונות בולטות. הסנפירים קטנים ביותר ומעוגלים והגוף מוארך ודק יחסית למיני המשפחה. בדרך כלל צבעם כהה מאוד עד שחור אם כי לעיתים ישנם פרטים אפורים. אין הרבה הבדלים בין שני המינים אך לשניהם צלקות רבות על הגוף. לווייתנים אלה חיים רק בצפון האוקיינוס השקט סביב ים ברינג, ים יפן וים אוחוצק. בדרך כלל הם חיים במצולות בקצוות של דפים יבשתיים ולעיתים מגיע גם לאזורי חופים או איים מבודדים. הוא נפוץ מים ברינג בצפון עד איים דרומיים ביפן כמו איי בונין ואיי איזו, בצד המזרחי ועד חצי האי באחה קליפורניה במערב. ייתכן שהם חיים גם בים סין הדרומי וסמוך לחופי סין. אוכלוסייתם ירדה מאוד עקב ציידי לווייתנים יפנים וסינים שצמצמו מאוד את מספרם, אף שהמין מוכרז כמוגן. התנהגותם של לווייתנים אלה לא נחקרה מספיק, אך ידוע שהם נעים בחבורות קטנות של 3-10 פרטים, כשבמקרים חריגים נתקלו בלהקות של 30 פרטים, רובם הגדול זכרים. הם צוללים לעומק בחיפוש דיונונים ודגים ויכולים לעצור את הנשימה עד חצי שעה מתחת למים. מדיה וקבצים בנושא לווייתן מקור ענק ביירד בוויקישיתוף לווייתן מקור ענק ביירד, באתר ITIS (באנגלית) לווייתן מקור ענק ביירד, באתר NCBI (באנגלית) לווייתן מקור ענק ביירד, בבסיס הנתונים ARKive (באנגלית) לווייתן מקור ענק ביירד, באתר GBIF (באנגלית) לווייתן מקור ענק ביירד באתר הרשימה האדומה של IUCN
לווייתן מקור ענק ארנוקס

לווייתן מקור ענק ארנוקס (שם מדעי: Berardius arnuxii) הוא מין של לווייתן מקור גדול החי בעיקר בימים סביב אנטארקטיקה והוא מבין המינים הגדולים ביותר במשפחה. הוא קרוב משפחתו של לווייתן מקור ענק ביירד, הדומה לו מאוד אך גדול ממנו מעט. לווייתן זה התגלה על ידי החוקר ג'ורג' דוברנוי (1855 - 1777) בשעת 1851, כשהובא מספינה צרפתית עם גולגולת של הלווייתן מניו זילנד. את הגולגולת גילה הרופא של הספינה, ד"ר "מוריס ארנוקס" וממנו שם הלווייתן. לווייתני ענק אלה מגיעים לאורך 12 מ' בממוצע ושוקלים קרוב ל-14 טון - גדולים יותר מאשר אורקה. הם בעלי לסת תחתונה ארוכה מהעליונה ועם שיניים תחתונות בולטות. הסנפירים קטנים ביותר ומעוגלים והגוף מוארך ודק יחסית למיני המשפחה. בדרך כלל צבעם כהה מאוד עד שחור אם כי לעיתים ישנם פרטים אפורים. אין הרבה הבדלים בין שני המינים אך לשניהם צלקות רבות על הגוף. לא ידוע מה מצב השימור שלהם וכמה פרטים יש בטבע אם כי מוערך שהם לא בסכנה. הם חיים בסביבות יבשת אנטארקטיקה והימים סביבה, אך יכולים להצפין עד דרום אפריקה וג'ורג'יה הדרומית. בחורף הם נודדים לאזורים חמימים יותר. התנהגותם של לווייתנים אלה לא נחקרה מספיק, אך ידוע שהם נעים בחבורות קטנות של 3–10 פרטים, כשבמקרים חריגים נתקלו בלהקות של 30 פרטים, רובם הגדול זכרים. הם צוללים לעומק בחיפוש דיונונים ודגים ויכולים לעצור את הנשימה עד חצי שעה מתחת למים. לא ידוע מה מצב שימורם אך באוקיינוס הדרומי שוחים הרבה לווייתנים והם לא בסכנה. בעבר הם ניצודו עקב השומן הרב שלהם אך כיום הם מינים מוגנים. מדיה וקבצים בנושא לווייתן מקור ענק ארנוקס בוויקישיתוף לווייתן מקור ענק ארנוקס, באתר ITIS (באנגלית) לווייתן מקור ענק ארנוקס, באתר NCBI (באנגלית) לווייתן מקור ענק ארנוקס, בבסיס הנתונים ARKive (באנגלית) לווייתן מקור ענק ארנוקס, באתר GBIF (באנגלית) לווייתן מקור ענק ארנוקס באתר הרשימה האדומה של IUCN
לווייתן מקור טרופי

לווייתן מקור טרופי (שם מדעי: Indopacetus pacificus) הוא מין של לווייתן שיניים גדול ממשפחת לווייתני מקור והמין היחיד בסוגו. הוא מאוד נדיר בטבע. במשך הרבה זמן שייכו אותו לסוגים אחרים כמו לבקבוקף או למינים שונים מהסוג מזופלודון, אך ב-1955 נקבע שהוא מין עצמאי ואף יחיד בסוגו. ללווייתני מקור טרופי גוף מוארך ומראה צורת ביניים בין המזופלודונים לבקבוקפים. אורכם הממוצע יכול להגיע ל-6-6.5 מטר, אך הם תוארו כמגיעים לאורך של 7-9 מטר, ארוך יותר מכל הסוג מזופודון. אין הערכת משקל ידועה שלהם. הם בעלי לסת ארוכה וישרה על שיניים תחתונות גדולות הבולטות החוצה מהפה והצמח גדול יחסית לבני המשפחה. צבעם כהה מאוד למעט בבטן ובאזור הלסת והלחיים הבהירים יותר. הצעירים צבעוניים בהרבה הבוגרים, כנראה כדי להקל על זיהויים. כמו רוב הזיפיוסיים גם ללווייתן זה יש צלקות בהרות על הגוף, כתוצאה מקרבות פנימיים ונשיכות כרישים. כמשתמע מהשם, הלווייתן חי בימים הטרופיים ובעיקר באוקיינוס ההודי והשקט המזרחי ולחופי אפריקה הדרומית והמזרחית, האיים המלדיביים, סרי לנקה ומזרחה למינמאר וכן באוקיינוס השקט עד אוסטרליה ויפן. על פי כמה תצפיות הם נמצאים גם באוקיינוס השקט המערבי עד לחופי קליפורניה ומקסיקו. הם חיים בעומק הים בחבורות קטנות וצוללים לחפש דיונונים ודגים. מעט ידוע עליהם ולא נקבע מצב שימורם. מדיה וקבצים בנושא לווייתן מקור טרופי בוויקישיתוף לווייתן מקור טרופי, באתר ITIS (באנגלית) לווייתן מקור טרופי, באתר NCBI (באנגלית) לווייתן מקור טרופי, באתר Animal Diversity Web (באנגלית) לווייתן מקור טרופי, באתר GBIF (באנגלית) לווייתן מקור טרופי באתר הרשימה האדומה של IUCN
לווייתן מקור טסמני

לווייתן מקור טסמני (שם מדעי: Tasmacetus shepherdi) הוא מין יחיד בסוגו של לווייתן שיניים גדול ממשפחת לווייתני מקור. מצוי בעיקר ליד חופי טסמניה, ומכאן שמו. אורכם של לווייתנים אלה 6-7.1 מטר ומשקלם 2.32-3.48 טון בממוצע. הם בעלי גוף מוצק וחזק בעל סנפיר גב גדול, סנפירי גפיים קטנים וראש גדול. הלסת בינונית ומזכירה צורת מקור והוא המין היחיד במשפחה שיש לו רצועות שיניים דומות בלסת העליונה ובתחתונה. השיניים קטנות ומשמשות לתפיסת מזון. לזכרים בוגרים יש גם זוג שיניים בולטות בקצה הלסת התחתונה ומצח רחב. צבעם חום כהה עם בטן בהירה ולעיתים מנומרת בנקודות בצבע קרם, ולסת לבנה. בגלל העומק הרב שבו הם חיים והריחוק של אזורי התפוצה שלהם מהחוף, לווייתני מקור טסמני נצפים לעיתים רחוקות מאוד. נכון לשנת 2006, נרשמו רק 42 צפיות בפריטים ממין זה. על כן, לא ברור מהם אזורי תפוצתם אך הם ככל הנראה נמצאים בדרום האוקיינוס השקט והאטלנטי. הם נצפו בניו זילנד (כולל איי צ'טהאם), ארגנטינה, טריסטן דה קונה, אוסטרליה ואיי חואן פרננדס. הם נצפו גם בג'ורג'יה הדרומית, טסמניה והאי גוף. ייתכן אף שהם נצפו בימי הקוטב הדרומי, אך לא ברור אם אכן מדובר במין זה. מינים אלה צוללים לעומק עד 3,000 מטר מתחת למים בחיפוש אחרי דיונונים ודגים והם חיים ביחידות או בקבוצות קטנות. מדי פעם הם גם קופצים על פני המים, אך לא מתקרבים לספינות ואנשים. הם מזוהים ע"פ הקולות הרועשים שהם משמיעים במים בעונת הרבייה באוקיינוס הפתוח. מדיה וקבצים בנושא לווייתן מקור טסמני בוויקישיתוף לווייתן מקור טסמני, באתר ITIS (באנגלית) לווייתן מקור טסמני, באתר NCBI (באנגלית) לווייתן מקור טסמני, באתר Animal Diversity Web (באנגלית) לווייתן מקור טסמני, באתר GBIF (באנגלית) לווייתן מקור טסמני באתר הרשימה האדומה של IUCN
מזופלודון

מזופלודון (שם מדעי: Mesoplodon) הוא הסוג הגדול ביותר במשפחת לווייתני המקור הכולל 15 מינים. בעבר גם המין לווייתן מקור טרופי היה כלול בו. לבני סוג זה בדרך כלל לסתות בעלות זוג שיניים מעט מעוקלות על הלסת התחתונה שפונים בשיפוע מעלה אל מעבר לשאר הראש והמצח קטן. הגוף צר ומוארך למעט מספר מינים קשיחים יותר. בסוג זה גם המינים הקטנים ביותר במשפחה. הם נפוצים בכל הימים והאוקיינוסים כולל באזורי הקוטב, אך נמצאים הרחק בים הפתוח ושוהים רוב זמנם בעומק ניכר מתחת למים בחיפוש אחרי דיונונים ודגים. לווייתן מקור צפון-אטלנטי (Mesoplodon bidens) לווייתן מקור אנדרו (Mesoplodon bowdoini) לווייתן מקור הובס (Mesoplodon carlhubbsi) לווייתן מקור בליינוילי (Mesoplodon densirostris) לווייתן מקור רמארי (Mesoplodon eueu) לווייתן מקור גרוויס (Mesoplodon europaeus) לווייתן מקור שיני-עלים (Mesoplodon ginkgodens) לווייתן מקור דרומי (Mesoplodon grayi) לווייתן מקור הקטור (Mesoplodon hectori) לווייתן מקור דרניאגלה (Mesoplodon hotaula) לווייתן מקור ליארד (Mesoplodon layardii) לווייתן מקור ישר-מקור (Mesoplodon mirus) לווייתן מקור פרין (Mesoplodon perrini) לווייתן מקור ננסי (Mesoplodon peruvianus) לווייתן מקור סטג'נגר (Mesoplodon stejnegeri) לווייתן מקור שיני-מעדר (Mesoplodon traversii) מדיה וקבצים בנושא מזופלודון בוויקישיתוף מזופלודון, באתר ITIS (באנגלית) מזופלודון, באתר NCBI (באנגלית) מזופלודון, באתר Animal Diversity Web (באנגלית) מזופלודון, באתר GBIF (באנגלית)
לווייתן מקור ענק

לווייתן מקור ענק (שם מדעי: Berardius) הוא סוג של לווייתני מקור בעל 2 סוגים גדולים ביותר ולמעשה הגדולים בכל המשפחה והשניים בגודל בתת-סדרת לווייתני שיניים. לווייתנים אלה חיים בימים קוטביים והם בעלי גוף מוארך וזנב גדול המסייעים להם לנוע במהירות בים. לעיתים הם קופצים מהמים אך בדרך כלל הם שוחים במצולות וצדים דיונונים ודגים. בעבר צדו ציידי לווייתנים את המינים הללו אך כיום הציד ירד והמינים מוגנים, אך לא נפוצים כל כך. בסוג ישנם 2 מינים שדומים מאוד זה לזה: לווייתן מקור ענק ארנוקס (Berardius arnuxii) - החי בסביבות הקוטב הדרומי לווייתן מקור ענק ביירד (Berardius bairdii) - החי בצפון האוקיינוס השקט. מדיה וקבצים בנושא לווייתן מקור ענק בוויקישיתוף לווייתן מקור ענק, באתר ITIS (באנגלית) לווייתן מקור ענק, באתר NCBI (באנגלית) לווייתן מקור ענק, באתר Animal Diversity Web (באנגלית) לווייתן מקור ענק, באתר GBIF (באנגלית)
בקבוקף

בקבוקף (שם מדעי: Hyperoodon) הוא סוג של לווייתני שיניים ממשפחת לווייתני מקור ובו 2 מינים גדולים המזכירים דולפיננים גדולים. הם בעלי לסת דמוית מקור גדולה והמצח רחב יחסית. סנפיר הגב גדול אף הוא ועוזר להם לשעוט במהירות קדימה. הם גדולים מאוד ביחס למשפחתם ויכולים להגיע לאורך 8 מטר. הם חיים בימים הצפוניים והדרומיים ונדירים באוקיינוסים הטרופיים. בסוג זה 2 מינים: בקבוקף צפוני (Hyperoodon ampullatus) בקבוקף דרומי (Hyperoodon planifrons) מדיה וקבצים בנושא בקבוקף בוויקישיתוף בקבוקף, באתר ITIS (באנגלית) בקבוקף, באתר NCBI (באנגלית) בקבוקף, באתר Animal Diversity Web (באנגלית) בקבוקף, באתר GBIF (באנגלית) בקבוקף, באתר אנציקלופדיה בריטניקה (באנגלית)
סובולב

סובולב (בפולנית: Sobolew) הוא כפר במחוז גרבולין שבפרובינציית מזוביה בפולין, בו התקיימה עד השואה קהילה יהודית גדולה. בכפר כנסיית עץ מהמאה ה-18. בין מלחמות העולם נמנו בכפר כ-840 יהודים, רוב תושביו, והתקיימה בו פעילות ציונית ופעילות של אגודת ישראל, שהפעילה ביישוב בית ספר מרשת בית יעקב ותלמוד תורה. ב-17 בספטמבר 1939 נכבש היישוב בידי הגרמנים, ועד מהרה מונה בו יודנרט, אשר נצטווה לספק לגרמנים עובדים יהודים לעבודות כפייה. בסתיו 1940 רוכזו יהודי היישוב בגטו שהוקם בו, אליו הובאו גם מאות יהודים שגורשו מיישובי הסביבה, מספר תושבי הגטו הגיע ליותר מכ-2,000 איש. ביוני 1941 ננעלו שער הגטו, והוא הוקף בגדר תיל. בספטמבר הועברו גטו זה יהודי מצ'ייוביצה. ב-2 באוקטובר 1942 פשטו שוטרים ואנשי ס"ס על הגטו שביישוב, ושילחו את 1,640 יושביו למחנה ההשמדה טרבלינקה. ב-1 בדצמבר 1942 הוקם ביישוב גטו חוזר לכ-1,400 יהודים מהסביבה, וב-10 בינואר 1943 שולחו כולם לטרבלינקה. לאחר מלחמת העולם השנייה רצחו פולנים לאומנים שלושה יהודים ששבו ליישוב. מדיה וקבצים בנושא סובולב בוויקישיתוף סובולב באתר מרכז מורשת יהדות פולין סובולב (Sobolew), באנציקלופדיה של הגטאות, באתר יד ושם "סובולב", באתר השטעטל הווירטואלי סטיבן סקאלה, סובולב, אנציקלופדיה של המחנות והגטאות (כרך II, חלק A, עמ' 438–440), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)